Í samkomulagi Spalar og Vegagerðarinnar sem undirritað var 9. janúar sl. er gert ráð fyrir því að veggjald verði innheimt til ársloka 2018 og verðgildi þess verði í megindráttum svipað og það verður eftir lækkun virðisaukaskatts þann 1. mars 2007 . Samkvæmt samkomulaginu verður því hluta tekna Spalar varið til undirbúnings tvöföldunar Hringvegarins á Kjalarnesi og tvöföldunar Hvalfjarðarganga . Samkomulagið er í heild sinni svohljóðandi : Samkomulag um niðurstöður viðræðna Vegagerðarinnar og Spalar ehf. vegna tvöföldunar Hringvegar á Kjalarnesi og tvöföldunar Hvalfjarðaraganga . 1 . Aðilar eru sammála um nauðsyn þess að bæta umferðarmannvirki Hringvegar á Kjalarnesi og fyrirsjáanlega þörf á aukinni afkastagetu Hvalfjarðarganga . Nauðsynlegar framkvæmdir verði m.a. til þess að auka umferðaröryggi . Eftirfarandi efnisatriði voru lögð til grundvallar viðræðum aðila : i . Tvöföldun Hringvegar á Kjalarnesi frá Kollafirði að Hvalfjarðargöngum . ii . Hvalfjarðargöng tvöfölduð . iii . Veggjald verði innheimt í Hvalfjarðargöng í samræmi við gildandi samninga við ríkið og lánasamninga Spalar ehf. til ársloka 2018 . Verðgildi gjaldsins haldist í megindráttum frá því sem það verður vorið 2007 eftir að virðisaukaskattur lækkar . 2 . Samkomulag er um að Spölur ehf. ljúki að fullu greiðslu láns vegna arðgreiðslna til Vegagerðarinar , sem nemur um 150 m.kr. , þann 30. september 2007 . Fé þessu verði á árunum 2007 og 2008 varið til undirbúnings vegna tvöföldunar Hringvegar á Kjalarnesi og tvöföldunar Hvalfjarðarganga , t.d. vegna skipulagsmála , til að framkvæma umhverfismat vegna fyrrgreinds vegar og gera umhverfisskýrslu vegna tvöföldunar ganganna , til nauðsynlegra landakaupa vegna vegagerðar frá Kollafirði að Hvalfjarðarvegamótum og eftir atvikum til hönnunar á hinum nýja vegi . Jafnframt mun Vegagerðin leggja fram a.m.k. 100 m.kr. , á þessum tveimur árum til þessara verkefna . 3 . Aðilar eru sammála um að koma á fót samstarfsnefnd vegna þessara framangreindra verkefna þar sem farið verði yfir framgang einstakra verkþátta og tilhögun og skoðunum aðila komið á framfæri . 4 . Aðilar eru sammála um að ræða möguleika áframhaldandi samstarfs , hvað þessum verkefnum viðkemur , þegar efnisatriði samkvæmt 2. tl hafa fengið eðlilegan framgang . Undir samkomulagið rita fyrir hönd Vegagerðarinnar þeir Jón Rögnvaldsson , Jónas Snæbjörnsson og Hreinn Haraldsson . Fyrir hönd Spalar ehf. undirritað samkomulagið Gísli Gíslason , Hallfreður Vilhjálmsson og Gylfi Þórðarson .